FANATIK SUPERLIGA programează o ediție specială sâmbătă, 11 mai, pe Prima Sport 1. Horia Ivanovici va avea invitați de top de la ora 19:30, care vor analiza derby-ul FCSB – CFR Cluj, care se dispută de la ora 20:00.
Marius Șumudică, Vivi Răchită, Viorel Moldovan și Andrei Vochin sunt invitații lui Horia Ivanovici înainte și după derby-ul de pe Arena Națională, care se va desfășura cu casa închisă, toate biletele fiind vândute.
Este sărbătoarea FCSB-ului, care va primi medaliile și trofeul de campioană a României după o pauză de 9 ani. Alături de jucătorii roș-albaștrilor vor fi 50.000 de fani pe Arena Națională, care au epuizat toate biletele de pe cel mai mare stadion al țării.
Nu vor lipsi exclusivitățile marca FANATIK. Horia Ivanovici vă aduce cele mai tari informații din lumea fotbalului în acest final încins de campionat, în care se joacă locurile de cupe europene și retrogradarea.
În direct la FANATIK SUPERLIGA de pe Prima Sport 1 veți putea urmări ceremonia de premiere a campionilor României. Vom transmite în direct imagini cu sărbătoarea roș-albaștrilor, care se anunță cea mai tare.
După meci, jucătorii campioanei vor pleca într-un autocar descoperit spre Piața George Enescu, la Ateneul Român. Acolo, jucătorii lui Charalambous vor prezenta trofeul și se vor bucura alături de fani.
Horia Ivanovici și invitații săi vor analiza și lupta la baionetă pentru cupele europene între CFR Cluj, Universitatea Craiova și Farul Constanța. Doar două dintre cele trei formații vor prinde Conference League.
FANATIK SUPERLIGA poate fi urmărită în fiecare sâmbătă și duminică pe Prima Sport 1 înainte de cele mai tari meciuri ale etapei din SuperLiga. Horia Ivanovici și invitații săi vă aduc cele mai tari informații și analize.
Nu uitați, FANATIK SUPERLIGA programează duminică dimineața, de la ora 10:30 o ediție specială și pe site-ul FANATIK.RO. Cristi Coste și invitații săi vă vor oferi cele mai noi informații după noaptea de neuitat a roș-albaștrilor.